《前日昨日行》
宋代·张侃

二九相唤不出手，妇人纫衣先纫袖。门外霜风吹倒人，相见玉纫冰旧酒。

去年家居坐竹窗，日阴移处梅梢长。今年负丞在山邑，并海寒气非寻常。

前日昨日风四起，顷刻冻合省河水。雁宿芦花亦倦飞，只待桃花初水肥。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。